কাছাৰ কাগজ কল আৰু নগাওঁ কাগজ কলক পুনৰুজ্জীৱিত কৰি তুলিবলৈ বাৰম্বাৰ অনুৰোধ, দাবী-প্ৰতিবাদ ইত্যাদিয়েও গা লৰাব পৰা নাই কেন্দ্ৰীয় চৰকাৰৰ। ফলত অন্ধকাৰ ভৱিষ্যতৰ পিনে ঠেলি দিয়া শ শ কৰ্মচাৰীৰ স্বাৰ্থৰ প্ৰতি লক্ষ্য ৰাখি এইচ্ছ পি চি পেপাৰ মিলছ ৰিভাইভেল একশ্যন কমিটীয়ে আন্দোলনৰ পথ ল'বলৈ বাধ্য হৈছে। কমিটীয়ে যোৱা ২৬ ছেপ্টেম্বৰত ৬ নং আৰু ৩৭ নং ৰাষ্ট্ৰীয় ঘাইপথ অৱৰোধ কৰে যদিও তাৰ পিছতো কোনো সঁহাৰি নাপালে কেন্দ্ৰীয় চৰকাৰৰ পৰা।
এই কাৰণতে কাগজ কল দুটা পুনৰুজ্জীৱিত কৰাৰ দাবীত পুনৰ আন্দোলনৰ পথ ল'বলৈ বাধ্য হৈছে একশ্যন কমিটী।
২৬টাতকৈও অধিক সংগঠনৰ দ্বাৰা গঠিত একশ্যন কমিটীয়ে ২৩ অক্টোবৰত এখন সংবাদ মেলত জনোৱামতে, তেওঁলোকে অহা ২২ নৱেম্বৰত এই দাবীত বৰাক উপত্যকা বন্ধৰ আহ্বান জনাব।
একশ্যন কমিটীৰ মুখ্য আহ্বায়ক মানবেন্দ্ৰ চক্ৰৱৰ্তীয়ে কয় যে উক্ত দিনা বৰাক বন্ধৰ লগতে ৰে'ল ৰোকো কাৰ্য্যসূচী ল'ব।
উল্লেখযোগ্য যে ২০১৭ চনৰ ১৩ মাৰ্চৰ পৰা নগাওঁ কাগজকলৰ উৎপাদন বন্ধ হৈ থকাৰ বিপৰীতে ২০১৫ চনৰ অক্টোবৰৰ পৰা কাছাৰ কাগজকল বন্ধ হৈ আছে। ফলত ইয়াত কৰ্মৰত শ শ কৰ্মচাৰীৰ পৰিয়ালত হাহাকাৰ অৱস্থাৰ সৃষ্টি হৈছে।
কেন্দ্ৰ আৰু ৰাজ্য চৰকাৰে কেইবাবাৰো প্ৰতিশ্ৰুতি দিও কাগজকল দুটা পুনৰুজ্জীৱিত কৰাৰ বাবে কোনো কাৰ্য্যকৰী ব্যৱস্থা লোৱা নাই।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
